Борис Младенов-Young
Ти бе за мене всичко на света…

chitanka.info

Ти бе за мене всичко на света!

С теб бях богат и горд, под бедна стряха,

но ти порасна и криле размаха —

с любим съпруг в живота излетя.

Но странно — вместо ревност, гняв и яд,

когато вкъщи се явихте двама,

изпитах гордост двойно по-голяма

и се почувствах двойно по-богат!

София — 1986 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.